laion/Wikipedia-Exotic huggingface dataset:
২০০৪-এ বাংলাদেশ

২০০৪-এ বাংলাদেশে সংঘটিত ঘটনাবলী। ২৭ জানুয়ারী তা‌রেক রহমান বঙ্গবন্ধুর মাজার জিয়ারত ক‌রেন। ২৬ মার্চ - র‌্যাপিড অ্যাকশন ব্যাটেলিয়ান(র‌্যাব) গঠিত হয় অপরাধ নিয়ন্ত্রণের উদ্দেশ্যে। ১লা এপ্রিল মধ্যরাতে চট্টগ্রামের সিইউএফএল জেটিঘাটে খালাসের সময় পুলিশ সদস্যরা আটক করেন ১০ ট্রাক সমপরিমাণ অস্ত্র। ঘটনাস্থল থেকে আটক হন পাঁচজন। অস্র গু‌লো ভার‌তের বি‌চ্ছিন্নতাবা‌দি সংগঠন উলফার জন্য পাঠা‌নো হ‌চ্ছি‌লো। ২০ মে - সিলেটে শাহজাললের মাজারে বোমা হামলায় তিনজন নিহত এবং ব্রিটিশ হাইকমিশনার আনোয়ার চৌধুরিসহ বারজন আহত হয়। ৩ আগস্ট - দেশের ষাট ভাগের বেশি মানুষ বন্যায় আক্রান্ত হওয়ায় বাংলাদেশের সাহায্যের আবেদন। ২১ আগস্ট - শেখ হাসিনাকে হত্যার উদ্দেশ্যে ঢাকায় গ্রেনেড হামলা হয় এবং ৩০ জন নিহত হয়। ২২ অক্টোবর - বাংলাদেশের বিপক্ষে ঢাকায় নিউজিল্যান্ড ক্রিকেটদলের ম্যাচ জয়। বাংলাদেশের ইতিহাসের সময়রেখা Nine held over Bangladesh bombing - BBC News Bangladesh appeals for flood aid - BBC News New Zealand cruise to innings win
মেসিয়ার ৮১

মেসিয়ার ৮১ মেশিয়ার ৮১ (এন জি সি ৩০৩১ বা বডের ছায়াপথ নামে পরিচিত') একটি সর্পিল ছায়াপথ। এটি পৃথিবী থেকে ১২ মিলিয়ন আলোক-বর্ষ দূরে অবস্থিত এবং এটির ব্যাস ৯০,০০০ আলোকবর্ষ । এতে একটি সক্রিয় নিউক্লিয়াস আছে, যার মধ্যে রয়েছে একটি অতিভারবিশিষ্ট কৃষ্ণ গহ্বর যার ভর সূর্যের ভরের ৭০ মিলিয়ন গুণ । এই কারণে অভিজ্ঞ জ্যোতির্বিজ্ঞানীরা এ বিষয়ে গবেষণা করছেন। এই ছায়াপথ অতি বৃহত এবং উজ্জ্বল। মেশিয়ার ৮১ সর্বপ্রথম আবিষ্কার করেছিলেন জোহান এলার্ট বোড ১৭৭৪ সালে। কখনো কখনো এই ছায়াপথকে "বোডের ছায়াপথ'" ও বলা হয়।১৭৭৯ সালে, পিয়ারে মেচিয়ান এবং চার্লস মেশিয়ার বোডের বস্তুকে পুনরায় চিহ্নিত করেন।তারা ইহাকে মেশিয়ার তালিকাতে অন্তর্ভুক্ত করেছেন। মেশিয়ার তালিকায়। একমাত্র মেশিয়ার৮১ তে অতিনবতারা ঘটতে দেখাগিয়েছে । এই অতিনবতারাকে এস এন ১৯৯৩ জে নামে নামকরণ করা হয়েছে।এটি ২৮ মার্চ ১৯৯৩ তে স্পেনের বিঙ্গানী এফ.গারসিয়া আবিষ্কার করেন। এটি ছিল বিংশ শতাব্দীতে দেখা দ্বিতীয়তবারে মতো একটি বৃহত এবং অতি উজ্জ্বল অতিনবতারা। মেশিয়ার ৮১ ছায়াপথটি এম ৮১ গ্রুপের সর্ববৃহত ছায়াপথ।এম ৮১ গ্রুপ এ রয়েছে ৩৪টি ছায়াপথ এবং রয়েছে নক্ষত্রমন্ডল এবং ঋক্ষমন্ডল। মেশিয়ার ৮১ আলফা ঋক্ষমণ্ডল এর প্রায় ১০° উত্তর-পশ্চিমে অবস্থিত। উভয় মেশিয়ার ৮১ এবং মেশিয়ার ৮২ দূরবীন এবং ছোট টেলিস্কোপ ব্যবহারের মাধ্যমে দেখা যায়।মেশিয়ার ৮১ ছায়াপথ বৃহত ছায়াপথগুলের মধ্যে অন্যতম O'Meara, S. J. (১৯৯৮)। The Messier Objects। Cambridge University Press। আইএসবিএন 0-521-55332-6।  Jones, K. G. (১৯৯১)। Messier's Nebulae and Star Clusters (2nd সংস্করণ)। Cambridge University Press। আইএসবিএন 0-521-37079-5।  "NASA/IPAC Extragalactic Database"। Results for extended name search on NGC 3031। সংগ্রহের তারিখ ২০০৭-০২-২৭।  Ripero, J.; Garcia, F.; Rodriguez, D.; Pujol, P.; Filippenko, A. V.; Treffers, R. R.; Paik, Y.; Davis, M.; Schlegel, D.; Hartwick, F. D. A.; Balam, D. D.; Zurek, D.; Robb, R. M.; Garnavich, P.; Hong, B. A. (১৯৯৩)। "Supernova 1993J in NGC 3031"। IAU Circular। 5731: 1। বিবকোড:1993IAUC.5731....1R।  Karachentsev, I. D. (২০০৫)। "The Local Group and Other Neighboring Galaxy Groups"। Astronomical Journal। 129 (1): 178–188। arXiv:astro-ph/0410065 । ডিওআই:10.1086/426368। বিবকোড:2005AJ....129..178K।  Eicher, D. J. (১৯৮৮)। The Universe from Your Backyard। Cambridge University Press। আইএসবিএন 0-521-36299-7।  উইকিমিডিয়া কমন্সে মেসিয়ার ৮১ সংক্রান্ত মিডিয়া রয়েছে। StarDate: M81 Fact Sheet M81, SEDS Messier pages SST: Messier 81 ওয়েব্যাক মেশিনে আর্কাইভকৃত ১৯ জুন ২০০৬ তারিখে APOD: Bright Galaxy M81 (6/20/02) NightSkyInfo.com - M81, Bode's Galaxy মেসিয়ার ৮১ on WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles and images ESA/Hubble images of M81 ওয়েব্যাক মেশিনে আর্কাইভকৃত ১৩ অক্টোবর ২০০৭ তারিখে Galaxy Messier 81 (Bode's Galaxy) Spitzer Image Gallery Helkit Observatory Deep image of the M81 Area
বেকেরিয়ার যুদ্ধ (১৯০৪)

বেকেরিয়ার যুদ্ধ (১৫ জুন ১৯০৪) সৌদি আরবের একত্রীকরণ সময়কার একটি গুরুত্বপূর্ণ সৌদি-রশিদি যুদ্ধ। ১৯০৪ সালের জুনে কাসিম অঞ্চলের বেকেরিয়া শহরে এই যুদ্ধ সংঘটিত হয়। দিলামের যুদ্ধে ইবনে সৌদের বিজয়ের পর রশিদ ও তাদের মিত্র উসমানীয়দের দুর্বল করার জন্য তিনি কাসিম দখল করার মাধ্যমে নিজের ক্ষমতা বৃদ্ধি করতে সচেষ্ট হন। এই যুদ্ধে সৌদিরা বিজয়ে হয়। দুই পক্ষে যথেষ্ট পরিমাণে হতাহতের ঘটনা ঘটে। Battle of Bekeriyah, Arabic Wikipedia
শিনানার যুদ্ধ (১৯০৪)

শিনানার যুদ্ধ (২৯ সেপ্টেম্বর ১৯০৪) সৌদি আরবের একত্রীকরণ সময়কার একটি গুরুত্বপূর্ণ সৌদি-রশিদি যুদ্ধ। বর্তমান কাসিম অঞ্চলের শিনানা শহরে রশিদি ও সৌদিদের মধ্যে এই যুদ্ধ সংঘটিত হয়। বেকেরিয়ার যুদ্ধে বিজয়ের পর ইবনে সৌদ সম্পূর্ণ কাসিম অঞ্চল বিজয়ের পরিকল্পনা করেন। ইবনে রশিদও এই অঞ্চলের নিয়ন্ত্রণ পুনরায় লাভের জন্য পরিকল্পনা করেন। যুদ্ধে সৌদিরা বিজয়ী হয়। শহরে পাওয়া হাজারের বেশি তুর্কি রসদ ইবনে সৌদের হস্তগত হয়। ইবনে রশিদ ও তার উসমানীয় মিত্ররা রাওদাত মুহান্নার দিকে পিছু হটতে বাধ্য হন। Battle of Shinanah, Arabic Wikipedia
মুজফফর খানজী

মুজফফর খানজী (রাজত্বকাল: ১৭৬০-১৭৬২) জুনাগড় রাজ্যের তৃতীয় নবাব ছিলেন। মুজফফর খানজীর পিতার নাম ছিল জাফর খানজী। মুজফফর খানজী জুনাগড় রাজ্যের দ্বিতীয় নবাব প্রথম মহম্মদ মহবত খানজীর মাতুল ছিলেন। ১৭৬০ খ্রিষ্টাব্দে ভাগিনেয়কে সিংহাসনচ্যুত করে তিনি জুনাগড় রাজ্যের নবাব হন। কিন্তু ১৭৬২ খ্রিষ্টাব্দে রাধনপুর রাজ্যের নবাব জওয়ান মর্দ খান তাকে পরাজিত করে জুনাগড় রাজ্যকে নিজের রাজ্যভুক্ত করলে তিনি রাজ্যের দাবী ত্যাগ করতে বাধ্য হন। Christopher Buyers। "Junagadh, The Babi Dynasty"। www.royalark.net। সংগ্রহের তারিখ ২৪ জানুয়ারি ২০১৫।
প্রথম মহম্মদ হামিদ খানজী

প্রথম মহম্মদ হামিদ খানজী (১৭৬৬- ২৬শে ফেব্রুয়ারি, ১৮১১) জুনাগড় রাজ্যের পঞ্চম নবাব ছিলেন। প্রথম মহম্মদ হামিদ খানজী জুনাগড় রাজ্যের দ্বিতীয় নবাব প্রথম মহম্মদ মহবত খানজীর একমাত্র পুত্র ছিলেন। তার মাতার নাম ছিল সজ্জন কুঁভেরবা। ১৭৭৪ খ্রিষ্টাব্দের ২রা ডিসেম্বর তারিখে পিতার মৃত্যুর পর তিনি সিংহাসনে আরোহণ করেন। তার প্রথমা পত্নী বখতা বেগম ছিলেন রাধনপুর রাজ্যের নবাব মহম্মদ গাজীউদ্দীন খানের কন্যা এবং তার দ্বিতীয় পত্নী কামাল বখতা বেগম ছিলেন রাধনপুর রাজ্যের নবাব মহম্মদ নজমউদ্দীন খানের কন্যা। এছাড়া তার বাদশা বেগম, রাজকুঁভেরবা এবং মেহের বানো নামক অপর তিন পত্নী ছিল। দ্বিতীয় মহম্মদ বাহাদুর খানজী এবং সর্দার মহম্মদ খানজী নামক তার দুইজন পুত্রসন্তানের জন্ম হয়। এছাড়া তার পত্নী কামাল বখতা বেগম সলাবত খানজী নামক একটি ছেলেকে দত্তক নেন। Christopher Buyers। "Junagadh, The Babi Dynasty"। www.royalark.net। সংগ্রহের তারিখ ২৪ জানুয়ারি ২০১৫।
দ্বিতীয় মহম্মদ বাহাদুর খানজী

দ্বিতীয় মহম্মদ বাহাদুর খানজী বা মহম্মদ শের খানজী (৩০শে মে, ১৭৯৫- ২৬শে মে, ১৮৪০) জুনাগড় রাজ্যের ষষ্ঠ নবাব ছিলেন। মহম্মদ শের খানজী জুনাগড় রাজ্যের পঞ্চম নবাব প্রথম মহম্মদ হামিদ খানজীর পুত্র ছিলেন। তার মাতা রাজকুঁভেরবা একজন রাজপুত ক্রীতদাসী হওয়ায় পিতার রাজত্বকালের অধিকাংশ সময় মাতা-পুত্রকে বিরাওয়াল পতন নামক স্থানে নির্বাসনে কাটাতে হয়। ১৮১১ খ্রিষ্টাব্দের ফেব্রুয়ারি মাসে তার পিতা মৃত্যুশয্যায় তাকে পরবর্তী নবাব হিসেবে মনোনীত করেন এবং ২৬শে ফেব্রুয়ারি তিনি সিংহাসনে আরোহণ করে দ্বিতীয় মহম্মদ বাহাদুর খানজী উপাধি ধারণ করেন। এই সময় প্রথম মহম্মদ হামিদ খানজীর দ্বিতীয়া পত্নী কমল বখতা বেগমের দত্তক পুত্র সলাবত খানজী সিংহাসনের দাবী জানালে একটি দীর্ঘ তদন্তের পর বরোদা রাজ্যের মহারাজা আনন্দ রাও গায়কওয়াড় ১৮১৪ খ্রিষ্টাব্দের মার্চ মাসে দ্বিতীয় মহম্মদ বাহাদুর খানজীকে জুনাগড় রাজ্যের নবাব রূপে স্বীকৃতি প্রদান করেন। ১৮১২ খ্রিষ্টাব্দে ঊমর মুখসম নামক আনন্দ রাও গায়কওয়াড়ের একজন কর্মী দ্বিতীয় মহম্মদ বাহাদুর খানজীর সাথে চুক্তি করে তার নিকট হতে অমরেলি, কোডিনর, দামনগর ও শিয়ানগরের কিছু অংশ বরোদা রাজ্যের অন্তর্ভুক্ত করেন। পরবর্তীকালে ঊমর মুখসম নবাবের বিরুদ্ধে অস্ত্রধারণ করলে নবাব ব্রিটিশদের সাহায্য প্রার্থনা করেন। ১৮১৬ খ্রিষ্টাব্দে ব্রিটিশরা তাকে ঊমর মুখসমকে জুনাগড় থেকে বিতাড়ণ করেন। ১৮২২ খ্রিষ্টাব্দে নবাব প্রত্যক্ষ ভাবে কর সংগ্রহের অধিকার ত্যাগ করেন ও ব্রিটিশদের মাধ্যমেই কর সংগ্রহের প্রতিশ্রুতি দেন। দ্বিতীয় মহম্মদ বাহাদুর খানজী ১৮২০ খ্রিষ্টাব্দের সেপ্টেম্বর মাসে কচ্ছ রাজ্যের রাও দ্বিতীয় রায়ধনজির কন্যা কেশরবাঈকে বিবাহ করেন। এছাড়া তিনি মগিজুব বেগম, দাদিবু বেগম এবং নাজু বিবি নামক তিনজনকে বিবাহ করেন। তার দ্বিতীয় মহম্মদ হামিদ খানজী, দ্বিতীয় মহম্মদ মহবত খানজী, মহম্মদ শের খানজী নামক তিনটি পুত্র এবং এক কন্যাসন্তানের জন্ম হয়। Christopher Buyers। "Junagadh, The Babi Dynasty"। www.royalark.net। সংগ্রহের তারিখ ২৪ জানুয়ারি ২০১৫।
আ সিঙ্গল লাইফ (২০১৪-এর চলচ্চিত্র)

অ্যা সিংগেল লাইফ হল ২০১৪ সালের ডাচ অ্যানিমেটেড সংক্ষিপ্ত চলচ্চিত্র। এটি পরিচালনা করেছেন মারিয়েকে ব্লাআউ, জরি অপরিনস এবং জব রোগেভেন। এটি ৮৭তম এ্যাকাডেমী এ্যাওয়ার্ড এ এ্যাকাডেমী অ্যাওয়ার্ড ফর বেস্ট অ্যানিমেটেড সর্ট ফিল্ম। পিয়েন ফেইথ (কণ্ঠ দিয়েছেন) "Oscars 2015: Nominations list"। BBC News। সংগ্রহের তারিখ ২৪ জানুয়ারি ২০১৫।  ইন্টারনেট মুভি ডেটাবেজে আ সিঙ্গল লাইফ (ইংরেজি)
দ্বিতীয় মহম্মদ হামিদ খানজী

দ্বিতীয় মহম্মদ হামিদ খানজী (১৮২৮- ১৮৫১) জুনাগড় রাজ্যের সপ্তম নবাব ছিলেন। দ্বিতীয় মহম্মদ হামিদ খানজী জুনাগড় রাজ্যের ষষ্ঠ নবাব দ্বিতীয় মহম্মদ বাহাদুর খানজীর জ্যৈষ্ঠ পুত্র ছিলেন। ১৮৪০ খ্রিষ্টাব্দের ২৬শে মে পিতার মৃত্যু হলে মাতা দাদিবু বেগমের তত্ত্বাবধানে থেকে তিনি রাজ্য পরিচালনা করেন। ১৮৪১ খ্রিষ্টাব্দে তিনি দুই বার বিবাহ করেন। মাত্র তেইশ বছর বয়সে অত্যধিক মদ্যপানের দরুন তিনি মারা যান। Christopher Buyers। "Junagadh, The Babi Dynasty"। www.royalark.net। সংগ্রহের তারিখ ২৪ জানুয়ারি ২০১৫।
অ্যান্থনি স্টুয়ার্ট

অ্যান্থনি মার্ক স্টুয়ার্ট (ইংরেজি: Anthony Stuart; জন্ম: ২ জানুয়ারি, ১৯৭০) নিউ সাউথ ওয়েলস রাজ্যের নিউক্যাসলে জন্মগ্রহণকারী সাবেক অস্ট্রেলীয় ক্রিকেটার। ১৯৯৬-৯৭ মৌসুমে অস্ট্রেলিয়া ক্রিকেট দলের পক্ষে অ্যান্থনি স্টুয়ার্ট কেবলমাত্র তিনটি একদিনের আন্তর্জাতিকে অংশগ্রহণ করেছিলেন। দলে তিনি মূলতঃ বোলার হিসেবে প্রতিনিধিত্ব করেন। ঘরোয়া ক্রিকেটে নিউ সাউথ ওয়েলস এবং ক্যানবেরার পক্ষে খেলেন। ১৯৯৬-৯৭ মৌসুমে অস্ট্রেলিয়া, পাকিস্তান এবং ওয়েস্ট ইন্ডিজ দলের অংশগ্রহণে অনুষ্ঠিত কার্লটন এন্ড ইউনাইটেড একদিনের ত্রি-দেশীয় সিরিজে খেলেন। ১৩.৬২ গড়ে ৮ উইকেট দখল করেন। তন্মধ্যে জানুয়ারি, ১৯৯৭ সালে তার তৃতীয় ও শেষ একদিনের আন্তর্জাতিকে পাকিস্তানের বিপক্ষে নিজস্ব সেরা ৫/২৬ লাভ করেন। মেলবোর্ন ক্রিকেট স্টেডিয়ামে অনুষ্ঠিত এ খেলায় তিনি ইজাজ আহমেদ, মোহাম্মদ ওয়াসিম ও মঈন খানকে ধারাবাহিকভাবে আউট করে হ্যাট্রিক করেন। প্রাদেশিক ক্রিকেটে ফিরে আসলেও তেমন সাফল্য প্রাপ্তি না ঘটায় নিউ সাউথ ওয়েলস দল ত্যাগ করতে হয় ও তিনি ক্যানবেরা কমেটস দলে চলে যান। ১৯৯৯-২০০০ মৌসুমে মার্কেন্টাইল মিউচুয়াল কাপে কমেটস যোগ্যতা লাভে ব্যর্থ হওয়ায় তাকে সিডনির গ্রেড ক্রিকেটে ফিরে আসতে হয়। নিউজিল্যান্ডের প্রাদেশিক দল ওয়েলিংটন ফায়ারবার্ডস দলে কোচের দায়িত্ব পালন করেন। বর্তমানে তিনি নিউ সাউথ ওয়েলস ক্রিকেট দলকে পরিচালনা করছেন। "12th Match: Australia v Pakistan at Melbourne, Jan 16, 1997"। ক্রিকইনফো। সংগ্রহের তারিখ ১১ জুলাই ২০০৯।  "cricketwellington"। ১০ জুন ২০০৭ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।  মঈন খান চণ্ডিকা হাথুরুসিংহা একদিনের আন্তর্জাতিক ক্রিকেটে হ্যাট্রিকের তালিকা Cricinfo article on Anthony
দ্বিতীয় মহম্মদ মহবত খানজী

দ্বিতীয় মহম্মদ মহবত খানজী (১০ই মে, ১৮৩৮- ২৯শে সেপ্টেম্বর, ১৮৮২) জুনাগড় রাজ্যের অষ্টম নবাব ছিলেন। দ্বিতীয় মহম্মদ মহবত খানজী জুনাগড় রাজ্যের ষষ্ঠ নবাব দ্বিতীয় মহম্মদ বাহাদুর খানজীর মধ্যম পুত্র ছিলেন। তার মাতার নাম ছিল নাজু বিবি। ১৮৫১ খ্রিষ্টাব্দে জ্যৈষ্ঠ ভ্রাতা দ্বিতীয় মহম্মদ হামিদ খানজীর মৃত্যু হলে তিনি সিংহাসনে আরোহণ করেন। তার মাতা ও এক উচ্চাকাঙ্খী সভাসদের কড়া নজর থেকে পালিয়ে তিনি ওয়ান্থালি পালিয়র ব্রিটিশদের সাহায্য প্রার্থনা করেন। ১৮৬২ খ্রিষ্টাব্দের ১১ই মার্চ ইসলামী আইন অনুসারে তাকে উত্তরাধিকারের সনদ প্রদান করা হয়। ১৮৭৭ খ্রিষ্টাব্দের ১লা জানুয়ারী তিনি দিল্লীর দরবারে গেলে তার সম্মানে পনেরো বার তোপ দেগে সেলাম জানানো হয়। দেওয়ান অমর সিংহের সহায়তায় তিনি জুনাগড় শহরকে আধুনিকীকরণ ও সৌন্দর্য্যবর্ধনের কাজে তদারক করেন। তার আমলে রাজ্যে গথিক স্থাপত্যকলায় বেশ কিছু শিক্ষাপ্রতিষ্ঠান, চিকিৎসালয়, বিচারালয় প্রভৃতি স্থাপিত হয়। দ্বিতীয় মহম্মদ মহবত খানজী ১৮৫১ খ্রিষ্টাব্দে রাধনপুর রাজ্যের নবাব মহম্মদ জোরাওয়ার শের খানের জ্যেষ্ঠা কন্যা কমল বখতেকে বিবাহ করেন। এছাড়া ১৮৫৩ খ্রিষ্টাব্দে লাডলি বিবি এবং ১৮৬৬ খ্রিষ্টাব্দে সর্দার বখতে বেগম নামক দুইজনকে বিবাহ করেন। এছাড়া মাহুতকন্যা নূর বিবি, প্রাক্তন নর্তকী ছোটিবু ও নানিবু তার পত্নী ছিলেন। তিনি লাডলি বিবির গর্ভে তৃতীয় মহম্মদ বাহাদুর খানজী, নূর বিবির গর্ভে মহম্মদ রসুল খানজী এবং ছোটিবুর গর্ভে মহম্মদ আদিল খানজি নামক তিন পুত্রসন্তানের জন্মদেন। এছাড়া ১৮৭৬ খ্রিষ্টাব্দে তাজ বখতে নামক তার এক কন্যাসন্তানের জন্ম হয়। Christopher Buyers। "Junagadh, The Babi Dynasty"। www.royalark.net। সংগ্রহের তারিখ ২৪ জানুয়ারি ২০১৫।
আদ্রিয়ান বিরেল

আদ্রিয়ান ভিক্টর অ্যাডি বিরেল (ইংরেজি: Adrian Birrell; জন্ম: ৮ ডিসেম্বর, ১৯৬০) কেপ প্রদেশের গ্রাহামসটাউনে জন্মগ্রহণকারী সাবেক দক্ষিণ আফ্রিকান ক্রিকেটার। তিনি প্রথম-শ্রেণীর ক্রিকেটে ইস্টার্ন প্রভিন্স দলের পক্ষে প্রতিনিধিত্ব করেন। আদ্রিয়ান বিরেল মূলতঃ লেগ ব্রেক বোলার হিসেবে দলে খেলেছেন। এছাড়াও তিনি আয়ারল্যান্ড ক্রিকেট দলে কোচের দায়িত্বে ছিলেন। গ্রাহামসটাউনের সেন্ট অ্যান্ড্রুজ কলেজে অধ্যয়ন করেন তিনি। ২০০৭ সালের ক্রিকেট বিশ্বকাপে আয়ারল্যান্ড দলের কোচ থাকা অবস্থায় দলকে সুপার এইট পর্বে উত্তরণ ঘটান। প্রতিযোগিতায় তার দল বাংলাদেশ ও পাকিস্তান - এই দুই টেস্টখেলুড়ে দলকে পরাজিত করে। এরপর জিম্বাবুয়ের সাথে টাই করে। বিশ্বকাপের পর তাকে পদচ্যুত করা হয় ও ফিল সিমন্সকে তার স্থলাভিষিক্ত করা হয়। ২০১৩ সালে তাকে দক্ষিণ আফ্রিকা দলের সহকারী কোচের দায়িত্ব দেয়া হয়। "Adrian Birrell - Biographical Summaries of Notable People - MyHeritage". www.myheritage.com. Retrieved 2016-12-02. Adrian Birrell returns to Cricket Ireland Retrieved 5 August 2014. Adrian Birrell named South Africa assistant coach Retrieved 5 August 2014. ইএসপিএনক্রিকইনফোতে আদ্রিয়ান বিরেল (ইংরেজি) ক্রিকেটআর্কাইভে আদ্রিয়ান বিরেল (সদস্যতা প্রয়োজনীয়) (ইংরেজি) Matches and detailed statistics for Adrian Birrell
২০০৬-এ বাংলাদেশ

২০০৬-এ বাংলাদেশে সংঘটিত ঘটনাবলী। ২ মার্চ: জঙ্গিনেতা শায়খ আব্দুর রহমান গ্রেপ্তার। ৬ মার্চ -জঙ্গিনতা বাংলা ভাই গ্রেপ্তার। ২৪ এপ্রিল: ঝিনাইদহে বাংলাদেশ বিমান বাহিনীর এপিটি-৬ প্রশিক্ষণ বিমান বিধ্বস্ত হয়ে ২০ বছর বয়সী পাইলট তানিউল ইসলাম মারা যান। ২৪ জুন: বীরশ্রেষ্ঠ মতিউর রহমানের দেহাবশেষ দেশে ফিরিয়ে আনা হয়। ১৩ অক্টোবর: ডঃ মুহাম্মদ ইউনূস এবং গ্রামীণ ব্যাংকের যৌথভাবে নোবেল পুরস্কার জয়। বাংলাদেশের ইতিহাসের সময়রেখা Top Bangladesh militant captured: police ওয়েব্যাক মেশিনে আর্কাইভকৃত ২০০৭-০৩-৩১ তারিখে, Reuters news report, 6 March 2006. BAF trainee pilot killed as aircraft nosedives, The Daily Star, April 25, 2006. http://www.nobelprize.org/nobel_prizes/peace/laureates/2006/press.html
২০০৫-এ বাংলাদেশ

২০০৫-এ বাংলাদেশে সংঘটিত ঘটনাবলী। ২৭ জানুয়ারি - হবিগঞ্জে গ্রেনেড হামলায় শাহ এ এম এস কিবরিয়া মারা যান। জিম্বাবুয়ে ক্রিকেটদল বাংলাদেশ সফর শুরু করে. ২৫ ফেব্রুয়ারি - জাতিসংগের শান্তিরক্ষী মিশনে গণতান্ত্রিক কঙ্গোতে নিয়োজিত বাংলাদেশি শান্তিরক্ষীদের মৃত্যু। ২৩ এপ্রিল - বগুড়া শহরে আহমদীয়াদের বিরুদ্ধে বিক্ষোভ। ১৮ জুন - বাংলাদেশ বিশ্বচ্যাম্পিয়ন অস্ট্রেলিয়াকে ক্রিকেট ম্যাচে হারায়। ১৭ আগস্ট -সারাদেশে সিরিজ বোমা হামলা। বাংলাদেশের ইতিহাসের সময়রেখা Grenades kill Bangladesh lawmaker - CNN Zimbabwe in Bangladesh 2005 - BBC U.N. troops 'die in Congo ambush' - CNN Protests rise against Muslim sect Bangladesh humble sorry Australia - BBC Sport Bombs explode across Bangladesh
ফুলছড়ি উপজেলা

ফুলছড়ি উপজেলা বাংলাদেশের গাইবান্ধা জেলার অন্তর্গত একটি প্রশাসনিক এলাকা। এ উপজেলার উত্তরে গাইবান্ধা সদর উপজেলা, দক্ষিণে সাঘাটা উপজেলা ও জামালপুর জেলার ইসলামপুর উপজেলা, পূর্বে জামালপুর জেলার দেওয়ানগঞ্জ উপজেলা, পশ্চিমে গাইবান্ধা সদর উপজেলা ও সাঘাটা উপজেলা। এই উপজেলার ইউনিয়ন ৭টি - কঞ্চিপাড়া ইউনিয়ন, উড়িয়া ইউনিয়ন, উদাখালী ইউনিয়ন, গজারিয়া ইউনিয়ন, ফুলছড়ি ইউনিয়ন, এরেন্ডাবাড়ী ইউনিয়ন, ফজলুপুর ইউনিয়ন ফুলছড়ি উপজ়েলার সাক্ষরতার হার শতকরা ৩৯.৫ ভাগ। কলেজের সংখ্যা ৪ টি, স্কুল ও কলেজ ২টি, মাধ্যমিক বিদ্যালয় ১৫টি, নিম্ন মাধ্যমিক বিদ্যালয় ৭টি, ফাজিল মাদ্রাসা ২টি, দাখিল মাদ্রাসা ৮টি, এবতেদায়ী মাদ্রাসা ৬টি, সরকারী প্রাথমিক বিদ্যালয় ৯৮টি, রেজিষ্টারী বেসরকারী প্রাথমিক বিদ্যালয় ৫০টি, কমিউনিটি প্রাথমিক বিদ্যালয় ৫টি ফুলছড়ি উপজেলা মূলত কৃষি নির্ভর অর্থনীতির উপর নির্ভরশীল । এখানকার অধিকাংশ লোকই কৃষি কাজে যুক্ত । এখানকার প্রধান কৃষিজ ফসলের মধ্যে রয়েছে ধান ও পাট । এখানে আউশ, আমন, বোরো এবং ইরি ধান উৎপন্ন হয়ে থাকে। মাহমুদ হাসান রিপন - প্রখ্যাত রাজনীতিবিদ ফজলে রাব্বী মিয়া - প্রখ্যাত রাজনীতিবিদ বাংলাদেশ জাতীয় তথ্য বাতায়ন (জুন ২০১৪)। "এক নজরে ফুলছুড়ি উপজেলা"। গণপ্রজাতন্ত্রী বাংলাদেশ সরকার। ১৫ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৪।  বাংলাপিডিয়ায় ফুলছড়ি উপজেলা
রাওদাত মুহান্নার যুদ্ধ (১৯০৬)

রাওদাত মুহান্নার যুদ্ধ (আরবি: معركة روضة مهنا বা আরবি: معركة روضة ابن مهنا) সৌদি আরবের একত্রীকরণ সময়কার একটি গুরুত্বপূর্ণ যুদ্ধ। এটি ১৯০৬ সালের ১২ এপ্রিল মুহান্নায় রশিদি ও সৌদিদের মধ্যে সংঘটিত হয়। শিনানার যুদ্ধে ইবনে সৌদ বিজয় লাভ করার পর ইবনে রশিদ কাসিমি নেতৃবৃন্দের সাথে নতুন মিত্রতা স্থাপনের পরিকল্পনা করেন। মিত্রতা বৃদ্ধি না পাওয়ার জন্য ইবনে সৌদ ইবরাহিম ইবনে আকিলের অধীনে একটি সেনাদল পাঠান। যুদ্ধে আবদুল আজিজ বিন মিতাব নিহত হন। তার শতাধিক কাসিমি ও উসমানীয় মিত্রও এতে প্রাণ হারায়। রাউদাত মুহান্নায় ইবনে সৌদের বিজয়ের ফলে নজদ ও কাসিমে ১৯০৬ সালের অক্টোবরের শেষ নাগাদ উসমানীয়দের উপস্থিতির সমাপ্তি ঘটে। Al-Saud, Saud ibn Hathlol। The History of Kings of Al Saud (Arabic ভাষায়) (1st সংস্করণ)। পৃষ্ঠা 79। উদ্ধৃতি শৈলী রক্ষণাবেক্ষণ: অচেনা ভাষা (link)
তারাফিয়ার যুদ্ধ (১৯০৭)

তারাফিয়ার যুদ্ধ (২৪ সেপ্টেম্বর ১৯০৭) কাসিম অঞ্চলে সৌদি আরবের একত্রীকরণ সময়ে সংঘটিত। রশিদি ও সৌদিদের মধ্যে সংঘটিত গুরুত্বপূর্ণ যুদ্ধগুলোর মধ্যে এটি অন্যতম। আবালখাইলের ভাই সম্পর্কিত কাসিমের আমিরকে হত্যা করা হলে তিনি ইবনে সৌদের কাছ থেকে এর প্রতিশোধ নেয়ার পরিকল্পনা করেন। আবালখাইল সৌদিদের শত্রু রশিদিদের সাথে পুনরায় মিত্রতা স্থাপন করেন। তিনি মুতাইর গোত্র ইখওয়ান বাহিনীর প্রধান ফয়সাল আল দাউইশের সাথে জোট গঠন করেন। ইবনে সৌদের সেনাদের সাথে এই জোট বাহিনী তারাফিয়ার যুদ্ধে লিপ্ত হয়। রিয়াদ আমিরাত এই যুদ্ধে জয়লাভ করে। معارك الملك عبدالعزيز المشهورة لتوحيد البلاد، عبدالله الصالح العثيمين، ط1، 1415هـ، ص117-125. Battle of Tarafiyah, Arabic Wikipedia
দ্য হোম স্ট্রেচ

দ্য হোম স্ট্রেচ হল ১৯২১ সালের আমেরিকান নাটকীয় সংক্ষিপ্ত চলচ্চিত্র ।যেটি পরিচালনা করেছেন জ্যাক নেলসন এবং লিখেছেন বার্ট ক্যান। ইন্টারনেট মুভি ডেটাবেজে দ্য হোম স্ট্রেচ (ইংরেজি)
মাঘ বিহু

মাঘ বিহু (ইংরেজি: Magh Bihu) অসমে পালিত বিহু উৎসব। পৌষ-মাঘ মাসের সংক্রান্তির দিন মাঘ বিহু উৎযাপন করা হয়। মাঘ বিহুর অপরনাম ভোগালি বিহু। এইটি তিনদিনব্যাপি পালন করা হয়। আহোম রাজত্বকালে রাজকীয় পৃষ্ঠপোষকতায় এই বিহু পালন করা হয়েছিল বলে জানা যায়। বিহুর সময় রংঘড় প্রাঙ্গনে বিভিন্ন খেলার আয়োজন করা হত। আহোম রাজার সেখানে উপস্থিত থেকে এই উৎসব উপভোগ করিতেন। সেই সময় থেকে অসমে মহিষের যুদ্ধ, মোরগের যুদ্ধ ইত্যাদির প্রচলন হয়েছে বলে জানা যায়। বিহুর দিন যুবকেরা খর দ্বারা মেজিঘড় তৈরী করে। উরুকার সবাই একত্রে ভোজন করে ও বিহুগীত গায়। উজনি অসমে মেজিঘড়কে হারলিগড় বা ভেলাঘড় বলে। মাঘ বিহুর উরুকা দিনে নির্দিষ্ট পুকুর, খাল বা অন্য কোন জলাশয় থেকে সবাই একত্রে মাছ ধরেন। জাতি-ধর্ম-বর্ণ নির্বিশেষে সকলেই মাছ ধরে আনন্দ উপভোগ করেন। এই প্রথার মাধ্যমে সকলেরা পুকুর, খাল বা অন্য জলাশয় থেকে আহরণ করা মৎস দ্বারা রাত্রের ভোজন করেন। উরুকার রাত্রে যুবকেরা অন্যের গৃহ থেকে শস্য, ক্ষেত থেকে ফসল চুরি করার পরম্পরা রয়েছে। চুরি করার প্রথা থাকার জন্য এই বিহুকে চোর বিহু নামেও জানা যায়। সকালে স্নান করে মেজিতে আগুন লাগানো হয়। আগুন প্রজ্বলিত হওয়ার সময় মন্ত্র উচ্চারন করে মুগডাল, ঘি, চাউল ইত্যাদি অগ্নিতে দেওয়া হয়। মেজিতে আগুন লাগিয়ে অগ্নিদেবকে প্রসন্ন করার জন্য নিম্নের মন্ত্রটি উচ্চারন হয়- অগ্নিং প্রজ্জ্বলিতং বন্দে চতুর্ব্বেদং হুতাশনং৷ সুবর্ণ-বর্ণমমলং জ্যোতি রূপায় তে মন:৷৷ এরপর ভোজ-ভাত খাওয়া হয়। গুরুদেব ও ভকতদের গৃহে নিমন্ত্রণ করে নতুন ধান দিয়ে প্রস্তুত জলপান দিয়ে আশীর্বাদ নেওয়া হয়। মাঘ বিহুকে ভোগালী অর্থাৎ ভোজনের উৎসব বলা হয়। এই বিহুর সময়ে অসমবাসীরা জলপান, পিঠা, নাড়ু ইত্যাদি প্রস্তুত করেন। তিল পিঠা মাঘ বিহুর প্রধান পিঠা। মাঘ বিহুর সময় প্রস্তুত করা বিভিন্ন পিঠার মধ্যে রয়েছে : চুঙ্গা পিঠা, ঘিলা পিঠা, সুতুলি পিঠা, হেঁচা পিঠা, ডেকা পিঠা, ভুরভুরী পিঠা ইত্যাদি। তাছাড়াও ভাজা চাউল, কোমল চাউল, চিড়া, সন্দেশ, মুড়ি, খৈ ইত্যাদি জলপানের জন্য তৈরী করা হয়। "Magh Bihu or Bhogali Bihu:"। Assam Electronics Development Corporation Ltd। Govt Of Assam। ২৫ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৩।  "অসমীয়া খবর কাকতত প্রকাশিত বাতরি"। ১৩ জানুয়ারি ২০১৪। ১৪ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৪।  "ভোগালী বিহু"। Pan India Internet Private Limited। ফেব্রুয়ারি ৫, ২০১৩ তারিখে মূল থেকে আর্কাইভ করা। সংগ্রহের তারিখ জানুয়ারি ১৩, ২০১৩।  "আজির দৈনিক বাতরির ১২ তারিখর দেওবরীয়া পরিপুরিকা 'সুরভি'ত প্রকাশিত বাতরি"। ১০ মে ২০১৫ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৪।
ক্লাইভ কাসলার

ক্লাইভ কাসলার (ইংরেজি: Clive Cussler; জন্মঃ জুলাই ১৫, ১৯৩১) একজন আমেরিকান রোমাঞ্চ ঔপন্যাসিক এবং সামুদ্রিক প্রত্নতত্ত্ববিদ । তার সৃষ্ট ডার্ক পিট চরিত্রের থ্রিলার উপন্যাস বিশ বারেরও বেশি সময় দ্য নিউ ইয়র্ক টাইমসের বেস্টসেলার তালিকার অন্তর্ভুক্ত হয়েছে। কাসলার আমেরিকার ন্যাশনাল আন্ডারওয়াটার এন্ড মেরিন এজেন্সি (NUMA)এর প্রতিষ্ঠাতা ও চেয়ারম্যান। তিনি পঞ্চাশেরও বেশি সংখ্যক বই লিখেছেন। ক্লাইভ কাসলার এর বেড়ে উঠা ক্যালিফোর্নিয়া শহরে। ১৯৬৫ সাল থেকে তার লিখার জগতে প্রবেশ ঘটলেও ১৯৭৩ সালে তার প্রথম উপন্যাস দ্যা মেডিয়েটর কেইপার প্রকাশিত হয়। বিখ্যাত চরিত্র ডার্ক পিটকে কেন্দ্র করেই তার বেশিরভাগ ফিকশন উপন্যাসের কাহিনী গড়ে উঠেছে। ডার্ক পিট সিরিজকের ভেতরে তার রচনা ইনকা গোল্ড, ডীপ সিক্স,ভিক্সেন ০৩,সাহারা,আর্কটিক ড্রিফট ইত্যাদি বেশ জনপ্রিয়। বাংলাদেশি লেখক কাজী আনোয়ার হোসেন তার মাসুদ রানা সিরিজের বেশ কিছু গল্প ক্লাইভ কাসলারের লিখনীর ছায়া অবলম্বনে রচনা করেছেন। সর্বপ্রথম ক্লাইভ কাসলার রচিত উপন্যাস রেইজ দ্যা টাইটানিক(১৯৮০) নিয়ে একটি চলচ্চিত্র নির্মিত হয়। যা ব্যবসায়িকভাবে সফলতা লাভ করতে পারেনি। পরবর্তীতে ২০০৫ খ্রিষ্টাব্দে প্যারামাউন্ট পিকচার্স ক্লাইভ কাসলারের সাহারা উপন্যাস নিয়ে আরেকটি চলচ্চিত্র মুক্তি দেয়। এতে পেনেলোপে ক্রুজ ইভা রোজাস চরিত্রে অভিনয় করেন। "এনএনডিবিতে ক্লাইভ কাসলার"।  "নুমাডটনেট-এ ক্লাইভ কাসলার"।  "The spy who turns 73"। ডেইলি নিউএইজ। সংগ্রহের তারিখ ২৫ জানুয়ারি ২০১৫। [স্থায়ীভাবে অকার্যকর সংযোগ] "আইএমডিবিতে রেইজ দ্যা টাইটানিক"।  রেইজ দ্যা টাইটানিক IMDB রিপোর্ট NUMA অফিশিয়াল ওয়েবসাইট ক্লাইভ কাসলারের অফিশিয়াল ওয়েবসাইট ওয়েব্যাক মেশিনে আর্কাইভকৃত ৩০ মে ২০০৯ তারিখে ক্লাইভ কাসলার ভক্তদের ওয়েবসাইট কাসলার জাদুঘর ক্লাইভ কাসলারের অস্ট্রেলিয়ান ওয়েবসাইট
ইঞ্চি লতা

ইঞ্চি লতা (বৈজ্ঞানিক নাম: Tradescantia zebrina, পূর্বের বৈজ্ঞানিক নাম:Zebrina pendula) হচ্ছে কমেলিনাসি পরিবারের একটি উদ্ভিদ। এটি মেক্সিকো, মধ্য আমেরিকা এবং কলম্বোর স্থানীয় প্রজাতি এবং এখন এশিয়া, আফ্রিকা, অস্ট্রেলিয়া, দক্ষিণ আমেরিকা এবং প্রশান্ত মহাসাগরীয় দ্বীপপুঞ্জে প্রাকৃতিকভাবে জন্মে। ইঞ্চি লতাতে লাল রঙের তিন পাপড়ির ফুল হয়। ইঞ্চি গাছ ঝুলানো টবে রাখা মন্দ নয়, এতে এর পাতার নিচের দিকের সুন্দর মেরুন রঙ দৃষ্টিগোচর হয়। বীজ ছাড়া মাত্র এক ইঞ্চি কাণ্ড থেকেও এর বিস্তার ঘটতে পারে। এর কাণ্ড এবং পাতার স্বচ্ছ কষ বেশ এলার্জিক, তাই গ্লাভস্‌ ছাড়া নাড়াচাড়া করলে হাত ধুয়ে ফেলা ভাল। "Kew World Checklist of Selected Plant Families"। ২ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৫।  Nelson Sutherland, C.H. (2008). Catálogo de las plantes vasculares de Honduras. Espermatofitas: 1-1576. SERNA/Guaymuras, Tegucigalpa, Honduras. CONABIO. 2009. Catálogo taxonómico de especies de México. 1. In Capital Nat. México. CONABIO, México D.F.. উইকিমিডিয়া কমন্সে ইঞ্চি লতা সংক্রান্ত মিডিয়া রয়েছে। Standard Data Report: Tradescantia zebrina - Integrated Taxonomic Information System PLANTS Profile: Tradescantia zebrina - National Resources Conservation Service (US Department of Agriculture) Taxonomy Browser: Tradescantia zebrina - National Center for Biotechnology Information (US National Institutes of Health) Desert Tropicals ওয়েব্যাক মেশিনে আর্কাইভকৃত ২০ জুলাই ২০১৯ তারিখে - Informational database on common gardening plants, based out of Phoenix, Arizona, USA Tradescantia zebrina - WikiSpecies page
টকা

টকা (ইংরেজি: Toka) হচ্ছে অসমে প্রচলিত বাদ্যযন্ত্র সমূহের মধ্যে অতি পরিচিত বাদ্যযন্ত্র। টকা বিহুর অপরিহার্য্য বাদ্যযন্ত্র। টকার ব্যবহার সহজসুলভ। প্রাথমিক অবস্থায় হাতবাজিয়ে বিহুগান গাওয়া হত কালক্রমে হাতবাজানোর ছন্দে টকার উৎপত্তি হয়েছে।। সহজ নির্মাণ ও ব্যবহার প্রনালীর জন্য টকা অসমে সহজসুলভ বাদ্যযন্ত্র। অসমের গাভরু বিহুর মুখ্য বাদ্যযন্ত্র হচ্ছে টকা। সেইজন্য কোন কোন ক্ষেত্রে এই বিহু টকা বিহু নামেও পরিচিত। জেং বিহুর মুখ্য বাদ্যযন্ত্র হচ্ছে টকা, সুতুলী ও গগনা।। টকা বাঁশ দ্বারা নির্মিত সরল যন্ত্র। অসমীয়া বাদ্যযন্ত্রে ব্যবহৃত টকার মোট তিনটি প্রকার দেখা যায়। যেমন-: পাতি টকা বা হাত টকা বর টকা বা মাটি টকা জেং টকা বা ধুতং অভিজিত (২০১১)। "টকা"। ৩১ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১২।